<classify> TUME ya Taifa ya Sayansi na Teknolojia Costech imefadhili utafiti wa kutambua dawa za asili zinazouzwa katika soko la ndani na masoko ya nje ya Tanzania kwa lengo la kutambua mnyororo nzima wa soko la bidhaa hiyo pamoja na uhifadhi wake.Mkurugenzi wa Taasisi ya Utafiti wa Dawa Asili kutoka Chuo Kikuu cha Afya na Sayansi Shirikishi Muhimbili Muhas, Dk. Joseph Otieno alisema hayo katika mkutano wa waandishi wa habari ulioandaliwa na Costech jijini Dar es Salaam, ikiwa ni maandalizi ya Mkutano wa Viongozi wa Baraza la Sayansi Kanda ya Afrika unaotarajiwa kufanyika Novemba 11 hadi 15, mwaka huu.Dk. Otieno alisema katika utafiti huo, zilikusanya sampuli 873 ambazo zikiwekwa kwa majina ya asili yanapatikana majina 452 na katika kutambua kwa kutumia vinasaba DNA ilipatikana mimea 112.Alisema mbali na utafiti huo, Costech imesaidia taasisi hiyo kwa kuwaunganisha na watu wengine nje ya nchi ambao wamesaidia utaalam kuhakikisha utafiti unaendelea.Costech wameshatoa fedha nyingi kusaidia kuna mradi mkubwa wa ukimwi ambao tulifikia hatua ya kutengeneza baadhi ya dawa. Pia imetusaidia upatikanaji wa data za miti hapa nchini kwa kuanzia ile ambayo inafanyiwa biashara, alisema.Taarifa zaidi juu ya taarifa hii itachapishwa kwenye gazeti la HabariLeo kesho  <topic>: KITAIFA 